ORDE do 7 de maio de 2015 pola que se fai pública a resolución da orde de convocatoria de axudas de mobilidade complementarias ás concedidas pola Unión Europea e o Ministerio de Educación, Cultura e Deporte, no marco do programa comunitario Erasmus+, para estudantes universitarios que participan nesta acción no curso 2014/15.
Consellería de Cultura, Educación e Ordenación Universitaria — III. Outras disposicións — 21/05/2015

Pola Orde do 2 de decembro de 2014, Diario Oficial de Galicia do 2 de xaneiro de 2015, convocáronse as axudas de mobilidade complementarias ás concedidas pola Unión Europea e o Ministerio de Educación, Cultura e Deporte, no marco do programa comunitario Erasmus+, para estudantes universitarios que participan nesta acción no curso 2014/2015.
De acordo co establecido no artigo 7 desta convocatoria, desde o día 3 ao 13 de marzo de 2015, expuxéronse as listaxes provisionais de solicitudes admitidas e excluídas por documentación, podendo os interesados, durante ese mesmo prazo, formular reclamacións para emendar erros e a falta de documentos ante Secretaría Xeral de Universidades. Rematado este prazo, as solicitudes admitidas foron estudadas pola comisión avaliadora.
En consecuencia, de acordo co establecido nos artigos 10 e 11 das bases da convocatoria, e atendendo ao informe-proposta elevado pola citada comisión avaliadora a través da Secretaría Xeral de Universidades, esta consellería,
Artigo 1
Concederlles axudas de mobilidade complementarias ás concedidas pola Unión Europea e o Ministerio de Educación, Cultura e Deporte, no marco do programa comunitario Erasmus+, para estudantes universitarios que participan nesta acción no curso 2014/15 ao alumnado universitario que se relaciona no anexo I desta orde e pola contía que se especifica.
As axudas aboaranse na conta bancaria indicada pola persoa interesada unha vez presentada a declaración responsable do conxunto das axudas solicitadas ou concedidas, no caso de sufrir variación nos datos achegados no anexo I achegado dentro do prazo de presentación de instancias. De non existir variación, entenderase cumprido este requisito co documento (anexo I) xa presentado coa solicitude.
Artigo 2
Denegarlles estas axudas complementarias ao alumnado que se relaciona no mesmo anexo como solicitudes denegadas, polas causas que nel se especifican.
Artigo 3
O incumprimento total ou parcial por parte dos beneficiarios de calquera das condicións establecidas na orde de convocatoria do 2 de decembro de 2014, Diario Oficial de Galicia do 2 de xaneiro, e nesta orde, constituirá causa determinante de revogación da axuda e do seu reintegro polo beneficiario/a ou solicitante, segundo o disposto nos artigos 33 da Lei 9/2007, do 13 de xuño, de subvencións de Galicia.
Artigo 4
Contra esta resolución, que esgota a vía administrativa, as persoas afectadas poderán interpoñer recurso potestativo de reposición ante o conselleiro de Cultura, Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia, de conformidade co artigo 46 da Lei de 29/1998, do 13 de xullo, reguladora da xurisdición contencioso-administrativa.
Santiago de Compostela, 7 de maio de 2015
USC: Universidade de Santiago de Compostela
DC: Universidade da Coruña
UVIGO: Universidade de Vigo
UNED: Universidade Nacional de Educación a Distancia (UNED)